《大司马叶丈大中丞周丈同时被谤奉留有寄》
明代·唐伯元

司马勋名宇宙间，中丞镇静万人欢。遥传塞外空豺虎，共说军中有范韩。

箧满谤书增倚重，天扶明圣惜才难。即看河套天王地，乘胜长驱破可汗。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。